**Ziņojums par 09.05.2023. teritorijas plānojuma izstrādes ietvaros rīkotās sabiedrības iesaistes sanāksmes laikā ar Iļķenes un Kadagas iedzīvotājiem izteiktajiem galvenajiem jautājumiem un viedokļiem**

* **NBS poligons un tā aizsargjosla –** vai ir iespējams ieplānot 1 km sanitāro buferjoslu no poligona robežas uz tā iekšpusi, kur nenotiktu nekādas militārās darbības, šaušana un tml. Ceļu slēgšana NBS mācību laikā. Iedzīvotāji sūdzas par nemitīgo troksni.
* **Drošības trūkums** uz ceļiem NBS tehnikai pārvietojoties pa valsts un pašvaldības ceļiem.
* **Iļķenes ceļa slēgšana un Vecštāles ceļa uzlabošana (**ceļa kaisīšanu un apstrādāšanu pret putekļiem).
* **Publiskā piekļuve Gaujas upei** (Boķu ielas galā), vai tā ir domāta visiem vai atsevišķiem cilvēkiem? Daudzi brauc ar mašīnām tālāk, nekā uzliktā ceļa zīme atļauj. Iedzīvotāji vēlas izbūvētu laivu ielaišanas vietu un apgriešanās laukumu automašīnām.
* **Plānojot transporta kustību**, aizliegt smagajam transportam pārvietoties caur Ādažu centru, jo Iļķenē ir lielas mežu teritorijas, un potenciāli karjeri, kuros, ja tiks uzsākta izstrāde/apstrāde, parādīsies smagais transports.
* **Vai civilās aizsardzības plāns paredz patvertņu izbūvi** – apm. 1 km joslā ir vairāki bunkuri, kur varētu izbūvēt patvertnes.
* **Ierosinājums izstrādāt ūdens ceļu plānu**.

**Ziņojums par 16.05.2023. teritorijas plānojuma izstrādes ietvaros rīkotās sabiedrības iesaistes sanāksmes laikā ar Garkalnes un Āņu iedzīvotājiem izteiktajiem galvenajiem jautājumiem un viedokļiem**

* **Drošības trūkums** uz Garkalnes ceļa, ietvju un veloceliņu neesamība. Vai ir iespējams turpināt tālāk drīzumā izbūvējamo gājēju celiņu gar Gaujas – Baltezera kanālu.
* **Nepieciešams uzlabot infrastruktūru**, noasfaltēt ielas, ieviest apgaismojumu. Nepieciešams asfalts un ātruma slāpētāji Lazdu ielā.
* **Tilta pār Gauju izbūve pie Āņiem.**
* **Pašvaldības īpašumā esošo teritoriju pretī Garkalnes veikalam** iedzīvotāji vēlas redzēt kā publisko teritoriju, ir nepieciešams kopienas centrs.
* **Iedzīvotājus satrauc dambja izbūve gar Gauju**, jo tā palielina Garkalnes un Āņu ciemu applūšanas risku.
* **Iedzīvotāji pateicas pašvaldībai** par operatīvu plūdu seku novēršanu un ceļu uzturēšanu, kā arī teritorijas kopšanu.

**Ziņojums par 25.04.2023. teritorijas plānojuma izstrādes ietvaros rīkotās sabiedrības iesaistes sanāksmes laikā ar Siguļu, Gaujas, Lilastes un Diezeru iedzīvotājiem izteiktajiem galvenajiem jautājumiem un viedokļiem**

* **Dzirnupes iela pārāk šaura –** netiek ievērots atļautais ātrums 30 km/h, dažos posmos iela ir tik šaura, ka nevar izmainīties divas mašīnas, apgrūtinoši izbraukt no pagalma, jo iela ir ļoti šaura. Regulāri notiek avārijas uz šīs ielas. Ierosinājums izbūvēt 6 m platumā. Jāizbūvē ietve.
* **Drošības trūkums** uz ceļiem, ātruma slāpētāju trūkums, ietvju neesamība.
* **Nepieciešams Dzirnupes tilta remonts.** Tam ir nepieciešams remonts, jo tiek izmantots jau vismaz 50 gadus.
* **Apgaismojuma trūkums** Siguļos un Gauja, īpaši gar dzelzceļa staciju.
* **Dzirnezers un teritorija ap to** – iedzīvotāji uztraucas par apbūvi Dzirnezera tuvumā, kas iznīcina biotopus.
* **Nepieciešams uzlabot infrastruktūru**, ieviest apgaismojumu, uzlabot ceļu segumu, veikt Gaujas stacijas apkārtnes sakopšanas darbus.
* **Piekļuve publiskajām ūdenskrātuvēm** - celiņi, žogu izbūve pie ūdenskrātuvēm.
* **Sabiedriskā transporta pieejamība** – vai būs biežāki kursēšanas laiki.
* **Par slūžām pie Dzirnupes** - vai tās tiek uzraudzītas.
* **Dzirnezerā trūkst laivu nolaišanas vietas**, līdz ar to arī glābēji nevar ielaist laivu.